स्पेसएक्स के कॉरपोरेट जेट में काम करने वाली एक कॉन्ट्रैक्ट कर्मचारी ने 2016 में एलन मस्क पर यौन उत्पीड़न का आरोप लगाया था। बिजनेस इनसाइडर की खबर के मुताबिक जब उन्होंने इस बारे में मस्क से पूछा तो ईमेल पर कहा गया कि अभी कहानी अधूरी है। ये राजनीति से प्रेरित स्टोरी है। उन्होंने अभी इस पर कमेंट नहीं किया लेकिन इतना जरूर कहा कि अगर वह यही सब कर रहे होते तो उनके 30 साल के कैरियर में ये सारी बातें सामने आतीं।
एक मसाज के बदले घोड़ा देने का ऑफर
महिला ने कथित तौर पर आरोप लगाया कि मस्क ने 2016 में लंडन की फ्लाइट में उसके पैरों को गलत तरीके से रगड़ा। इसके अलावा उन्होंने उसे एक मसाज के लिए घोड़ा गिफ्ट करने का ऑफर दिया, क्योंकि वह घुड़सवारी करती थी। लेकिन जब उसने इस बारे में कंपनी को बताया तो उन्होंने एक एग्रीमेंट के तहत 2.5 लाख डॉलर दिए। वहीं इस मसले पर स्पेस एक्स के वाइस प्रेसीडेंट ऑफ लीगल क्रिस्टोफर कार्डाकी ने इस पर कुछ भी कहने पर इनकार कर दिया।
बिना कपड़ों के सामने आ गए एलन मस्क
महिला की दोस्त ने बताया कि उसकी दोस्त ने कहा कि एलन मस्क ने उसे एक प्राइवेट रूम में आने को कहा। वहां पहुंचने पर मस्क ने उसे पूरे शरीर का मसाज करने को कहा। आरोप ये भी है कि महिला को लगातार उसके सीनियर्स की ओर से कहा जाता था कि वह मसाज करना सीखे। महिला का आरोप है कि जब फ्लाइट में पहुंची तो वहां एलन मस्क बिना कपड़ों के थे। उन्होंन सिर्फ एक तौलिया लपेट रखा था। बाद में उन्होंने उसे अपना प्राइवेट पार्ट दिखाया।